บล.กสิกรไทย ชี้ดัชนีปลายปีพุ่งแตะ 1,600 จุด แนวโน้มยังเป็นบวก
บล.กสิกรไทย ชี้ดัชนีปลายปีพุ่งแตะ 1,600 จุด แนวโน้มยังเป็นบวก
11 มิ.ย. 2558

นายกวี ชูกิจเกษม กรรมการผู้จัดการ สายงานวิเคราะห์หลักทรัพย์ บริษัทหลักทรัพย์กสิกรไทย จำกัด (มหาชน) เปิดเผยว่า ในช่วงปลายไตรมาส 3/58 ถึงปลายปีนี้น่าจะได้เห็นดัชนีตลาดหุ้นไทย (SET Index) กลับขึ้นมาอยู่ที่ 1,600 จุดได้ เนื่องจากเศรษฐกิจโลกมีแนวโน้มฟื้นตัว และอัตราเงินเฟ้อยังอยู่ในระดับต่ำ ซึ่งน่าเข้าช่วยหนุนตลาดในระยะต่อไป ภายหลังจากที่สหรัฐได้ปรับขึ้นดอกเบี้ยไปแล้ว
สำหรับหุ้นที่น่าสนใจ ได้แก่ หุ้นในกลุ่มธนาคารพาณิชย์, พลังงาน ,รับเหมาก่อสร้าง และกลุ่มท่องเที่ยว ส่วนหุ้นที่ควรหลีกเลี่ยง เช่น อสังหาริมทรัพย์ ,โรงพยาบาล และค้าปลีก
นายกวี กล่าวว่า ภาพรวมตลาดหุ้นในช่วงครึ่งหลังปีนี้ยังมีแนวโน้มที่เป็นบวก แม้ช่วง 1-2 เดือนจากนี้จะมีปัจจัยกดดันระยะสั้นอยู่บ้าง เช่น กรณีที่สหรัฐจะปรับขึ้นอัตราดอกเบี้ย และผลกำไรของบริษัทจดทะเบียน(บจ.)ในช่วงไตรมาส 2/58 มีแนวโน้มลดลง โดยเฉพาะกลุ่มธนาคารพาณิชย์จากปัญหาหนี้ที่ไม่ก่อให้เกิดรายได้ (NPL) และการปรับลดอัตราดอกเบี้ยเงินกู้
 